stanford-oval/wikipedia huggingface dataset:
זיגברט טאראש
משחקי מופת > לבן: זיגברט טאראש שחור: ג'קסון שוואלטר וינה 1898.07.15

כדי לראות את המשחקים, יש לאפשר בדפדפן שלכם ג'אווהסקריפט.
[Event "Vienna"]
[Site "Vienna AUH"]
[Date "1898.07.15"]
[EventDate "1898.??.??"]
[Round "31"]
[Result "1-0"]
[White "Siegbert Tarrasch"]
[Black "Jackson Whipps Showalter"]
[ECO "C50"]
[WhiteElo "?"]
[BlackElo "?"]
[PlyCount "84"]
1. e4 e5 2. Nf3 Nc6 3. Bc4 Be7 4. d4 d6 5. d5 Nb8 6. Bd3 Nf6
7. c4 O-O 8. h3 c6 9. Nc3 Na6 10. Be3 Nc7 11. O-O Nfe8 12. Qc2
cxd5 13. cxd5 g6 14. Bh6 Ng7 15. g4 Nce8 16. Kh2 Kh8 17. Rg1
Bd7 18. Rg2 Rc8 19. Rag1 b6 20. Qd2 Nf6 21. Ne1 Ng8 22. Be3 g5
23. Nf3 f6 24. h4 h6 25. Rh1 Kh7 26. Kg1 Kg6 27. Nh2 Rc7
28. Nf1 Qc8 29. Qe2 Kf7 30. Ba6 Qb8 31. Nb5 Bxb5 32. Bxb5 Rfc8
33. hxg5 hxg5 34. Bc6 Bf8 35. Qf3 Rxc6 36. dxc6 Ne6 37. Rh7+
Bg7 38. Ng3 Rxc6 39. Nf5 Qc8 40. Rgh2 Ne7 41. Nxg7 Nxg7
42. Bxg5 Qe6 1-0
במשחק זה טאראש מצליח לנטרל לחלוטין את עמדת השחור. כליו נכים ולא מצליחים להתפתח, ועמדתו סגורה לגמרי. טאראש לא מאפשר ליריבו לפתח כלים ומנטרל כל רעיון התקפה של השחור עוד לפני שהבשיל. כבר במסע החמישי 5. ד5 מתחילים לחוש בגישה של טאראש של חסימת כלי היריב. המסע השישי 6. רד3 שלכאורה נוגד עקרון פתיחה שלא להזיז את אותו כלי פעמיים נועד אף הוא לסגירת עמדת השחור על ידי האפשרות של ג4 כדי לשמור על שרשרת הרגלים גם אם השחור יבצע החלפות. 8. ח3 מבטל את האפשרות של רז4 ומאלץ את השחור לשחק רד7.
משחקי מופת > לבן: זיגברט טאראש שחור: ס. ווגל נירנברג 1910

פתיחה ספרדית, הגנת שטייניץ הישנה
הפרש הלבן הוא ליבו של המשחק הזה. מתוך 37 המסעים במשחק, הפרש עשה 13 מסעים. הוא ריתק את הצריחים השחורים, הכה את הרגלים השחורים ולבסוף פילס את דרכו של רגלי א' לערוגת ההכתרה.
כדי לראות את המשחקים, יש לאפשר בדפדפן שלכם ג'אווהסקריפט.
[Event "Nuremberg"]
[Site "Nuremberg GER"]
[Date "1910.??.??"]
[EventDate "?"]
[Round "?"]
[Result "1-0"]
[White "Siegbert Tarrasch"]
[Black "Vogel"]
[ECO "C66"]
[WhiteElo "?"]
[BlackElo "?"]
[PlyCount "73"]
1. e4 e5 2. Nf3 Nc6 3. Bb5 d6 4. d4 Bd7 5. Nc3 Nf6 6. O-O Be7
7. Re1 exd4 {הכאת הרגלי מוותרת על האחיזה במרכז הלוח, וזה החסרון העיקרי של ההסתעפות הזו. }
8. Nxd4 Nxd4 9. Qxd4 Bxb5 10. Nxb5 O-O 11. Bg5 {העמדה שקולה לגמרי. אלוף העולם חוסה ראול קפבלנקה שיחק בעמדה זו 11. מהג3, תוכנת השחמט ממליצה על 11. פג3}
Ng4 {כאן השחור היה אמור לשחק 11...ג6 או ח6 ונשמרת עמדה שווה. החלפת הכלים משפרת את עמדת הלבן}
12. Bxe7 Qxe7 13. c4 a6 14. Nc3 Qe5 15. Qxe5 dxe5 16. Nd5 c6
17. Ne7+ Kh8 18. Nf5 Rad8 19. Rad1 g6 20. Nd6 Rd7 21. c5 Kg8
22. Nc4 Rfd8 23. Rxd7 Rxd7 24. f3 Nh6 25. Nxe5 Rd2 26. Nc4 Rc2
27. b3 Rxa2 28. Rd1 a5 29. Rd8+ Kg7 30. Ra8 a4 31. Rxa4 Rxa4
32. bxa4 Ng8 33. Nd6 Kf6 34. Nxb7 Ke5 35. a5 Ne7 36. Nd6 Kd4
37. a6 1-0
משחקי מופת > לבן: עמנואל לסקר שחור: זיגברט טאראש סנקט פטרבורג 1914

כדי לראות את המשחקים, יש לאפשר בדפדפן שלכם ג'אווהסקריפט.
[Event "St. Petersburg"]
[Site "St. Petersburg RUE"]
[Date "1914.05.14"]
[Round "4"]
[White "Emanuel Lasker"]
[Black "Siegbert Tarrasch"]
[Result "1-0"]
[ECO "D30"]
[PlyCount "91"]
[EventDate "1914.04.21"]
1. d4 d5 2. Nf3 c5 3. c4 e6 4. cxd5 exd5 5. g3 Nc6 6. Bg2 Nf6 7. O-O Be7 8.
dxc5 Bxc5 9. Nbd2 d4 10. Nb3 Bb6 11. Qd3 Be6 12. Rd1 Bxb3 {השחור נפטר מאחד הכלים המתקיפים את הרגלי אך ללבן זוג רצים}
13. Qxb3 Qe7 14. Bd2
O-O 15. a4 Ne4 16. Be1 Rad8 17. a5 Bc5 18. a6 {המסע א6 תוקף את הרגלי המגן על הפרש, אחד הכלים המגינים על הרגלי המבודד}
bxa6 19. Rac1 Rc8 20. Nh4 Bb6 21.
Nf5 Qe5 22. Bxe4 Qxe4 23. Nd6 Qxe2 24. Nxc8 Rxc8 25. Qd5 Qe6 26. Qf3 h6 27. Bd2
Ne5 28. Rxc8+ Qxc8 29. Qe4 Nd7 30. Rc1 Qf8 31. Bxh6 {עמדתו הבלתי מוגנת של הפרש אפשרה זכייה ברגלי. הכאת הרץ תגרור מהז4+ והכאת הפרש במסע הבא}
Nc5 32. Qg4 f5 33. Qg6 {מסע זה מאיים הן 34. צה1 ו-35. צה8 וגם 34. ב4 פד7 35. צג8 ו-36. מה:ז7 מט}
Qf7
34. Qxf7+ Kxf7 35. Bg5 Nd3 36. Rb1 Ke6 37. b3 Kd5 38. f3 a5 39. h4 Nc5 40. h5
d3 41. Kf1 a4 42. bxa4 Nxa4 43. Bf6 Ke6 44. Bxg7 Kf7 45. Be5 Nc5 46. Rd1 1-0
רגלי בודד, מנותק מיתר הרגלים נראה חלש שכן ניתן להגן עליו רק עם כלים. למרות זאת לא תמיד קל ללכוד רגלי כזה. על כל כלי שמאיים ללכוד אותו, ניתן להביא כלי שיגן עליו. לסקר מוצא דרך לעשות זאת - הוא מתחיל בהתקפה ישירה על הרגלי, ולאחר שזו לא מצליחה הוא פותח בהתקפה על הכלים שמגינים על הרגלי. לאחר שהתקפה זו נהדפת, הוא מתחיל בהתקפה על הרגלים שמגינים על הכלים שמגינים על הרגלי. לאט לאט נוצרות חולשות במחנה המגן, ובסופו של דבר מושג יתרון חומרי. במקרה זה זוכה לסקר בצריח תמורת פרש ושני רגלים, יתרון זעיר, אך די בכך לאלוף העולם כדי להכריע את המשחק.
כדי לראות את המשחקים, יש לאפשר בדפדפן שלכם ג'אווהסקריפט.
[Event "St. Petersburg"]
[Site "St. Petersburg RUE"]
[Date "1914.05.03"]
[Round "9"]
[White "Emanuel Lasker"]
[Black "Siegbert Tarrasch"]
[Result "1/2-1/2"]
[ECO "C83"]
[PlyCount "94"]
[EventDate "1914.04.21"]
[FirstMove "14d"]
1. e4 e5 2. Nf3 Nc6 3. Bb5 a6 4. Ba4 Nf6 5. O-O Nxe4 6. d4 b5 7. Bb3 d5 8. dxe5
Be6 9. c3 Be7 10. Nbd2 O-O 11. Re1 Nc5 12. Bc2 d4 13. cxd4 Nxd4 14. Nxd4 Qxd4
15. Nb3 Nxb3 16. axb3 Qxd1 17. Rxd1 c5 18. Bd2 Rfd8 19. Ba5 Rxd1+ 20. Rxd1 f6
21. Bc3 fxe5 22. Bxe5 Rd8 23. Rxd8+ Bxd8 24. f4 Kf7 25. Kf2 Bf6 26. Bd6 Bd4+
27. Kf3 Bd5+ 28. Kg4 Ke6 29. Bf8 Kf7 30. Bd6 Bxg2 31. Bxh7 Ke6 32. Bf8 Kd5 33.
Kg5 Bf6+ 34. Kg6 Be4+ 35. f5 Ke5 36. Bxg7 Bxf5+ 37. Kf7 Bxg7 38. Bxf5 Kxf5 39.
Kxg7 a5 40. h4 Kg4 41. Kg6 Kxh4 42. Kf5 Kg3 43. Ke4 Kf2 44. Kd5 Ke3 45. Kxc5
Kd3 46. Kxb5 Kc2 47. Kxa5 Kxb3 1/2-1/2
בעמדה לאחר המסע ה-14 של השחור, לשחור יתרון רגלים באגף המלכה. במשחק טאראש בכלים השחורים היטיב לשחק, לאחר המסע ה-22 כפה על הלבן את החלפת הצריחים, ובכך הביא לביטוי את יתרון הרצים מול החולשה של הרגלי הכפול בטור ב'. לאחר המסע ה-27 לשחור הייתה עמדה זכויה לחלוטין והמסע 37...רה6+ 38. מו8 ר:ז7+ 39. מ:ז7 ר:ב3 ולשחור עמדה זכויה לחלוטין. השחור בחר באפשרות אחרת ורק המסע האטיודי 41. מז6! אפשר ללבן לסיים בתיקו.
מסעים מפורסמים של טאראש

במשחק זה, משנת 1914, התמודד טאראש מול קבוצת שחמטאים ששיחקו בכלים השחורים. השחור נראה כאילו הוא מחזיק מעמד, משום שהמלכה השחורה מגינה מול האיום מהב7+ ולאחר מ:א5 צא1 מט, בשעה שהצריח השחור ב-ג8 מגן כנגד צ:ג5 מט. טאראש שיחק כאן מסע גאוני 31. רג7!. התערבות כלי באופן כזה מכונה התערבות פלאשוטה משום שהכלים נעים באופן אנכי. מסע זה חוסם את שתי ההגנות משום שבשני המקרים הכלי המכה את הרץ יהיה מועמס ביתר.
אם צ:ג7 הצריח יהיה מועמס ביתר, ולא יוכל להגן על שתי הערוגות. ולכן 32. מהב7+ צ:ב7 ובכך הצריח מפקיר את ההגנה על ג5 ומאפשר 33. צ:ג5 מט
אם מה:ג7 המלכה חוסמת את דרכו של הצריח בהגנה על ג5 ובכך הופכת לעמוסה ביתר: 32. צ:ג5+ מה:ג5 ומפקירה את ההגנה על ערוגה ב7 ומאפשרת 33. מהב7+ מ:א5 34. צא1 מט.
במשחק עצמו נכנע השחור לאחר מסע מרהיב זה.
במשחק זה מול ואלברודט לא היטיב טאראש לשחק, ועמדת יריבו הייתה עדיפה ברוב שלבי המשחק. בעמדה זו מצא טאראש תחבולה מדהימה שמפצה על משחקו עד כה:
המסע 34. צ:ד4 נראה טבעי, משום ש-34..ג:ד4 מאפשר 35. ר:ד4 וזוכה במלכה. אך שחור יכול לשחק מסע שנראה כהתקפת נגד חזקה שיש לחזות את מסעיה עד תום. 34...פ:ז3 35. פ:ז3 צ:ז3+ 36. ח:ז3 צ:ז3+ 37. מו1! צ:ד3 וכאן מגיע המסע המדהים 38. צז4!! עם איומים הרסניים של 39. צו8+ ומט - השחור נכנע.
דו-קרבות

| שנה | מיקום | המתמודד השני | תוצאה | תוצאה |
| --- | --- | --- | --- | --- |
| 1891 | נורמברג | ז'אן טאובנהאוס | 6.5 מ-8 | ניצחון |
| 1893 | סנקט פטרבורג | מיכאל צ'יגורין | 11 מ-12 | תיקו |
| 1908 | גרמניה | עמנואל לסקר | 5.5 מ-16 | הפסד |
| 1911 | קולן | קארל שלכטר | 8 מ-16 | תיקו |
| 1916 | ברלין | ג'ק מיזס | 9 מ-13 | ניצחון |
| 1916 | ברלין | עמנואל לסקר | 0.5 מ-6 | הפסד |
משחקים מוסברים (באנגלית) > 1893

זיגברט טאראש מול רומברג Romberg, 1893, One Of The Greatest Attacks In Chess
משחקים מוסברים (באנגלית) > 1911

זיגברט טאראש מול חוסה ראול קפבלנקה, 24.2.1911, No Way, Jose!   Tarrasch vs Capablanca   San Sebastian (1911)
משחקים מוסברים (באנגלית) > 1914

אהרון נימצוביץ' מול זיגברט טאראש,  28.4.1914, The Second Brilliancy Prize!   Nimzowitsch vs Tarrasch   St. Petersburg (1914)
זיגברט טאראש מול חוסה ראול קפבלנקה, 2.5.1914, Strange Doctor   Tarrasch vs Capablanca   St. Petersburg (1914)
זיגברט טאראש מול חוסה ראול קפבלנקה, 12.5.1914, There's Nothing to Do Here   Tarrasch vs Capablanca   St. Petersburg (1914)
חוסה ראול קפבלנקה מול זיגברט טאראש,  19.5.1914, Game that Haunts   Capablanca vs Tarrasch   St. Petersburg (1914)
זיגברט טאראש מול  דוד מרוטי ואחרים, 1914, What is "PLACHUTTA" in Chess?
הערות שוליים

↑  Edward Winter, Chess notes - Tarrasch’s religion, Chess history, ‏15 February 2009 (באנגלית)
↑  אביטל פלפל ושחר גינדי, היסטוריה של השחמט בא"י(הקישור אינו פעיל)
↑  Harold C. Schoenberg, Grandmasters of Chess, W.W. Norton & Co., New York, Rev. Ed. 1981, p. 124.
↑  Andrew Soltis (1997, 2003). Grandmaster Secrets: Endings. Thinker's Press. ISBN 0-938650-66-1
↑  Siegbert Tarrasch vs Jackson Whipps Showalter (1898), www.chessgames.com
↑  Chess Notes by Edward Winter, www.chesshistory.com
↑  Emanuel Lasker vs Siegbert Tarrasch (1914), www.chessgames.com
| --- | --- |
בקרת זהויות :  NLI: 987007278429405171  BnF: cb119260492 (data)  GND: 118620843  ICCU: MILV255076  ISNI: 0000 0000 6303 4137  LCCN: n84084527  NKC: jn20000701782  NTA: 068529295  SNAC: w6tb58bd  SUDOC: 027155269  Trove: 1159256  VIAF: 12315551   WorldCat (עם VIAF): 12315551
תזמורת הרדיו של דרום-מערב גרמניה

תזמורת הרדיו של דרום מערב גרמניה (בגרמנית: Sinfonieorchester des Südwestrundfunks או SWR Sinfonieorchester) הייתה אחת משתי התזמורות הסימפוניות של רדיו רשת Südwestrundfunk. מקום מושבה היה בערים הגרמניות באדן-באדן ופרייבורג. התזמורת הוקמה לראשונה בשנת 1946, וחברי תזמורת הספא העירונית שהתפרקה, היו לגרעין נגניה של התזמורת החדשה. הקמתה מחדש של תזמורת הספא כעבור שנתיים כפתה ארגון מחדש על תזמורת הרדיו, שמינתה את הנס רוזבאוד למנצח הראשי הראשון שלה. רוזבאוד כבר עשה לו שם כמי שמצדד בביצועי מוזיקה מודרנית והיינריך שטרובל, המנהל המוזיקלי של התזמורת, היה שותף לאהדתו זו למוזיקה עכשווית. אחדות דעים זו הציבה את המוזיקה המודרנית במרכז תוכניותיה של התזמורת. ב-2016 מוזגה עם תזמורת רדיו שטוטגרט, ליצירת התזמורת הסימפונית של SWR.
מנצחים ראשיים

פרנסואה קסאבייה רות: 2011 - 2016
סילביין קמברלינג: 1999 - 2011
מיכאל גילן: 1986 - 1999
קז'ימייז' קורד: 1980 - 1986
ארנסט בור: 1964 - 1979
הנס רוזבאוד: 1948 - 1962
לקריאה נוספת

Potts, Joseph E., "European Radio Orchestras: Western Germany" (September 1955). The Musical Times, 96 (1351): 473-475.
תנועת נשים, חיים, חירות

| --- | --- |

שלט עם הסלוגן באנגלית.
 חלק ממאבקיה של משהא אמיני  מאבק האיראניות נגד חובת חבישת חיג'אב
 
 תאריכי המאבק:  2022–2023
 מקום:  איראן
 עילה:  המאבק של מהסא אמיני
 מטרה:  להדיח את השלטון של הרפבוליקה האיסלמאית של איראן  לבטל את חובת חבישת החיג'אב
 שיטת המאבק:  הורדת החיג'אב ושריפתו
 תוצאה:  זכייה בפרס סחרוב לחופש המחשבה
ציור קיר של אמנית הגרפיטי הישראלית שיר למדן ואמן הגרפיטי האירני הומן חלילי: מלכת אסתר משמאל ומימין החיילת שיראל חיים פור שנרצחה על ידי החמאס במתקפת ה-7 באוקטובר. במרכז, רוכבת על אריה שהוא אחד מסמליה של איראן, דמותה של קוסאר חושנודיקיה, קשתת אירנית שאיבדה את עינה השמאלית כשנורתה בהפגנה כנגד משטר משמרות המהפכה.
תנועת נשים, חיים, חירות באיראן היא תנועת מחאה שהתחילה בספטמבר 2022 אחרי מותה של מהסא אמיני, אישה איראנית צעירה שנעצרה על ידי משטרת המוסר האיסלמית כיוון שלא חבשה חיג'אב כראוי. התנועה דורשת את סופם של החוקים המחייבים חבישת חיג'אב באיראן המהווים לטענת התנועה כאפליה ודיכוי נגד הנשים האיראניות.
נשים וגברים יצאו לרחובות בכל רחבי איראן, בזעם על הסממנים החולים של החברה שמסתמנים בעקבות מותה של אמיני- שעבוד הנשים, דיכוי מיעוטים, שוביניזם דתי, אלימות משטרתית ושחיתות משלתית. אנשים התחילו להפעיל קבוצות מקומיות עצמאיות, באופן בולט הקבוצה "ברית שכונת הצעירים של איראן" ו"הקובנט" ועוד קבוצות נוספות שנקראו לפעולה. בהתאחדות הקבוצות, הסלוגן החל להדהד מעיר לעיר, בכורדית, פרסית, אזרית ובלוצ'ית : "אישה, חיים, חירות".
התנועה נתקלה בדיכוי אלים מהמשטר האיראני, שהרג מאות מוחאים ועצר עוד אלפי מוחים. התנועה קיבלה תמיכה בינלאומית והכרה, וקיבלה פרסים מבית החירות ופרס שחרוב לחירות המחשבה ב-2023.
הסיסמה "אישה, חיים, חירות" נלקח בהשראה מתנועות נשים כורדיות, שנלחמו על זכויות נשים ואוטונומיה כבר עשורים רבים. הסלוגן מביע את הרעיון שזכויות נשים חשובות לחיים וחירות, ושנשים הן שצריכות לבחור בחופשיות את מה שהן לובשות, איך שהן חיות ואיך שהן משתתפות בחברה.
שם

תנועת נשים, חיים, חופש הוא סלוגן מחאתי שטוען שזכויות נשים הם המרכז של החיים ושל החירות. הסלוגן ידוע ביותר בשפה האנגלית בגלל השימוש בו כקונטקסט לאיראן ולמחאות של מהסא אמיני. התהוות הסלוגן הזה בא מתנועות כורדיות שפועלות לזכויות נשים.
היסטוריה

מהסא אמיני, הייתה בת 22 בזמן שהוחזקה ונהרגה על ידי משטרת המוסר של איראן לכאורה כי לבשה את צעיף הראש שחייבות נשים לחבוש ברפיון. נשים וילדות שחיות תחת השלטון של הרפובליקה האיסלאמית, תמיד חיו במבנה של שיטות שנועדו לדכות אותן. תנועת נשים, חיים, חירות הוא קמפיין שמחפש להרחיב את הכלים המוסריים, הפוליטיים והחוקיים שקיימים לגיוס פעולה בינלאומית נגד שלטונות שמדכאים נשים ולסיים אותם בסופו של דבר.
בספטמבר 2022, מוחאים באיראן ומחוצה לה אימצו את הסלוגן לאחר מותה של מהסא אמיני תוך השגחה על לבוש "בלתי הולם". מותה של אמיני, אישה סונית צעירה מהמיעוט הכורדי באיראן, היה השקפה של הסמכותנות חסרת הרחמים שהולכת ומחריפה של השלטון האיראני בזמן של חוסר יציבות כלכלי.
תוצאות

התנועה יצרה התנגדות בלתי הפיכה בקרב הדור הצעיר באיראן, שמאמין ששינוי זכויות הנשים היא אבן דרך משמעותית לשינוי עתידם וסמל להתנגדות ההשפעה המושחתת של התנהלות הממשלה ביצירת עוני, חוסר ביטחון ואבטלה. במאי 28, 2024 העיר לוס אנג'לס הכריזה שכל 16 בספטמבר בכל שנה יקרא "יום מהסא" והצביעו בנוסף שיהיה צומת בשכונת ווסטווד שיקרא על שם התנועה. אנשים מכל העולם מתאספים על מנת ליצור מודעות למה שהמשטר האיראני עושה ולפעולות שגרמו לטרגדיה הזו. הייתה אספה בגרמניה שבה השתתפו מעל ל־100,000 אנשים, בנוסף לעוד אספות שהיו בוושינגטון ובלוס אנג'לס.
סטטוס

תנועת נשים, חיים, חופש עדיין פעילה מאוקטובר 2023, למרות הדיכוי של הגורמים המוסמכים באיראן.
לאחר שהרפובליקה האיסלמית צנזרה את הרשתות החברתיות של ה "קובנט" ו "ברית השכנים הצעירים", מנהיגות התנועה הפכה לקואליציה של מנהיגי אופיזציה, יחד עם נסיך הכתר של איראן רזה פהלווי. הם הפיצו את המסרים שלהם בעיקר דרך ערוצי טלוויזיה כמו ה־BBC. למרות המאמצים שלהם, התנועה לבסוף קרסה.
פרסים

בשנת 2023, שרווין האג'יפור זכה בפרס מריט חברתי על שיר המחאה הטוב ביותר בעקבות שירתו את השיר בראיי, במהלך תנועת של משהא. האישה הראשונה גברת ג'יל ביידן הציגה את הפרס בטקס פרסי הגראמי ב־2023. הפרס הזה מוצג באופן שנתי, בשמו של הזמר האקטיביסט הארי בלפונטה.
אחד ממייפי הכוח מאחוריי הגשת השיר של שרווין היה קאתי אמירי-יונסי ומאוחר יותר, בשיתופו של טיילור הנסן הם עשו יחד פרויקט שנקרא "The Voices Project". קאתי וטיילור הצליחו לגייס 16,000 אנשים שישירו את הפזמון של הבראיי כתמיכה בתנועה.
התנועה קיבלה פרס מבית החירות ופרס סחרוב לחופש המחשבה, שניהם באוקטובר 2023.
סיסמאות

מוות לחימנאי
מוות לרפובליקה האיסלמית
מוות עם דיקטטור
הצטרפו אל המהפכה עם או בלי חיג'אב
ראו גם

ההפגנות באיראן (2022–2023)
הלילה השנים עשר

ערך זה עוסק במחזה מאת ויליאם שייקספיר. אם התכוונתם למשמעות אחרת, ראו .
| --- | --- |

 כתיבה:  ויליאם שייקספיר 
 סוגה:  קומדיה טראגית 
 שפה:  אנגלית מודרנית מוקדמת 
 
הלילה השנים עשר (באנגלית: Twelfth Night; נקרא לעיתים גם What You Will) הוא מחזה שנכתב על ידי ויליאם שייקספיר. המחזה מגולל את סיפורם של אח ואחות תאומים שהופרדו על ידי סערה בים כאשר כל אחד מהם סבור כי השני נהרג בסערה; רוזנת המתאבלת על מות אחיה, ודוכס המנסה בכל כוחו לחזר אחריה חרף אבלה; ומשרת שנופל קורבן למעלליהם של אנשי החצר בבית הרוזנת. קורותיהן של הדמויות משתלבות זו בזו, בקומדיה טראגית של החלפת זהויות. המחזה נכתב לערב חג ההתגלות (אנ').
הלילה השנים עשר נדפס לראשונה לאחר מות שייקספיר ב"מהדורת הפוליו הראשונה" משנת 1623. אך כבר בתאריך 2 בפברואר 1602 כתב ביומנו פרקליט לונדוני בשם ג'ון מאנינגהאם כי "בחגיגתנו ראינו הצגה בשם הלילה השנים עשר או כרצונכם..." ההצגה הייתה הראשונה מיצירותיו של שייקספיר שהועלתה על הבמה בעברית, ב-15 בספטמבר 1930, בתרגום שאול טשרניחובסקי. בהמשך, נערכו גרסאות עבריות נוספות על ידי אהוד מנור, דורי פרנס ורפאל אליעז.
עלילה

במחזה מסופר על דוכס איליריה, אורסינו, אשר מאוהב ברוזנת אוליביה, שנדרה נדר כי בעקבות מות אחיה תתאבל ולא תאהב שום גבר, ולכן לא מחזירה לאורסינו אהבה. במקביל מסופר על אונייה שנטרפה בלב ים בעקבות סערה. הניצולה ויולה אינה יודעת מה עלה בגורל אחיה התאום, סבסטיאן, אך לפי רב החובל שהציל אותה, יש סיכוי שהוא עדיין בחיים. היא מחליטה להתחפש לגבר וללכת לשרת את הדוכס, אורסינו. באותו זמן סבסטיאן הולך לכיוון איליריה ל"נדודים ללא תכלית" במחשבה שאחותו טבעה ומתה.
הדוכס אורסינו מבקש מסזריו, שהוא בעצם ויולה, ללכת ולהפציר באהובתו אוליביה שתענה לחיזוריו. באותו זמן ויולה מתאהבת בדוכס. ויולה-סזריו מגיעה אל אוליביה לבקשתו של הדוכס, כדי לחזר בשמו, אך אוליביה מתאהבת בויולה בחושבה שהיא גבר. לאנסינו יש מתחרים על לבה של אוליביה: גם סר אנדרו אגיצ'יק מנסה לכבוש את לבה בעזרת חברו, סר טובי בלץ', דודה של אוליביה, ובעזרת הליצן שלה, פסטה. אנדרו רואה בוויולה המחופשת לגבר מתחרה נוסף.
טובי, אנדרו, פסטה הליצן, פביאן (משרת של אוליביה) ומריה (משרתת של אוליביה) מפילים את מלווליו (סוכן הבית של אוליביה) בפח: הם גורמים לו לחשוב שגברתו, אוליביה, מאוהבת בו, וגורמים לו לעשות דברים מגוחכים ולהיראות כמשוגע בפני גבירתו.
אוליביה מתוודה על אהבתה לסזריו (ויולה), ואנדרו מזמין את ויולה לדו-קרב. גם ויולה וגם אנדרו מפחדים מהדו-קרב וטובי ופסטה מנצלים זאת להנאתם האישית. באותה עת נכנס סבאסטיאן לעיר יחד עם אנטוניו, רב החובל שהציל אותו. סבסטיאן זהה לחלוטין במראהו לוויולה המחופשת ומכאן מתחיל הבלבול.
אנדרו וויולה נפגשים ונלחמים כמתוכנן. אנטוניו רב החובל בא לעזרתה של ויולה, בחושבו כי זהו סבסטיאן. שוטרים שמגיעים לזירת הקרב עוצרים את אנטוניו על מעשה שעשה בעבר. אנטוניו מבקש את ארנקו מוויולה, אותו ארנק שנתן לסבסטיאן כשהגיעו לעיר, אולם בשל הבלבול נלקח אנטוניו על ידי השוטרים ונאסר כשהוא כועס על סבסטיאן, מבלי לדעת שדיבר עם ויולה.
באותו זמן משוטט סבסטיאן בעיר ופוגש בסר אנדרו, שמתחיל להכות אותו. סבסטיאן מכה בחזרה ומתפתחת תגרה, שבה מעורב גם סר טובי. אוליביה מגיעה למקום ולוקחת את סבסטיאן המבולבל לביתה, שם היא מציעה לו נישואין בחושבה שזהו סזריו (וויולה). הוא מסכים והם יוצאים לכנסייה כדי להינשא.
בתוך הבית בינתיים, מוכנס מלווליו לבידוד, וגם שם לא מפסיקים לשטות בו.
אנטוניו מובא בפני הדוכס, וויולה מכחישה כל קשר אליו. אז אוליביה מופיעה פתאום וטוענת שהתחתנה עם סזריו (ויולה). הדוכס מכנה את סזריו בוגד, וסר אנדרו נכנס ומאשים את סזריו בכך שפגע בו ובסר טובי בתגרה.
סבסטיאן מופיע והנוכחים מבינים כי האנדרלמוסיה נוצרה בעקבות בלבול בינו לבין ויולה. השניים מאמתים כי אכן הם אחים. אוליביה וסבסטיאן נותרים נשואים, בעוד שהדוכס מביע עניין בויולה ומבקש ממנה ללבוש בגדי אישה.
אוליביה מזמנת את מלווליו כדי שיסביר את אשר עבר עליו. מתגלה מעשה הקונדס אשר עשו למלווליו אשר יוצא פגוע וכעוס. כולם חוץ מפסטה יוצאים לנחם את מלווליו ולהתכונן לחגיגה הכפולה של הזוגות. פסטה הליצן שר אפילוג שמסכם את המחזה וסוגר אותו.
רשימת דמויות המחזה

אורסינו - דוכס איליריה
סבסטיאן - אחיה של ויולה
אנטוניו - רב חובל, ידידו של סבסטיאן
רב חובל - ידידה של ויולה
ולנטין - אציל, בן לויה לדוכס
קוריו - אציל, בן לויה לדוכס
סר טובי בלץ' - דודה של אוליביה
סר אנדרו אגיצ'יק - משתדך אל אוליביה
מלווליו - סוכן בית לאוליביה
פביאן - משרת של אוליביה
פסטה הליצן - שוטה הכפר
אוליביה - רוזנת
ויולה - אחותו של סבסטיאן, כשהיא בתחפושת הגבר נקראת סזריו
מריה - חדרנית לאוליביה
כומר
אנשי חצר, מלחים, קצינים ובני לויה אחרים
הפקות הלילה השנים עשר בעברית

תיאטרון הבימה, "הלילה השנים-עשר, או כרצונכם". הצגת בכורה בתיאטרון כיכר נולנדורף, ברלין, ב-15 בספטמבר 1930 הצגת בכורה בתל אביב ("אופרה מוגרבי") ב-14 בפברואר 1931.
תיאטרון "מסך" בירושלים, "הלילה השנים-עשר לשייקספיר" הצגת בכורה: יולי 1957
תיאטרון הקאמרי, "הלילה השנים-עשר: או, כרצונכם". בכורה: 26 באוקטובר 1959
תיאטרון באר שבע, הבכורה: 29 ביולי 1976
התיאטרון לילדים ולנוער, "הלילה השנים-עשר: או, כרצונכם", הצגת בכורה במאי 1989 (בפסטיבל חיפה להצגות ילדים השני)
תיאטרון חיפה, "הלילה השנים-עשר: או, כרצונכם", הצגת בכורה בינואר 1991
תיאטרון הקאמרי, "הלילה השנים-עשר: או, כרצונכם", הצגת בכורה: 18 בינואר 1997
תיאטרון גשר, "הלילה ה-12 או מה שתרצו: קומדיה מוזיקלית מאת וויליאם שייקספיר", הצגת בכורה ב-21 בספטמבר 2008
תזמורת: קלידים - אבי בנימין, כלי הקשה - אלכסנדר דון, קונטרבס - קונסטנטין איידלקינד.
תיאטרון החאן, 31 בדצמבר 2010
פסטיבל חיפה להצגות ילדים, 21 באפריל 2019
לקריאה נוספת

אברהם עוז, ‏היצירה השקספירית, סדרת אוניברסיטה משודרת, בהוצאת משרד הביטחון – ההוצאה לאור, 2006, פרק ז - כטוב בעיניכם, הלילה השנים-עשר: אידיליה וקוץ בה, עמ' 112-102.
הערות שוליים

↑  Dror Abend-David, "Scorned My Nation": A Comparison of Translations of The Merchant of Venice into German, Hebrew, and Yiddish, Peter Lang, 2003. עמ' 126.
1 2  ב"הבימה", דואר היום, 22 בספטמבר 1930
↑
↑
↑
↑  שמעון פינקל, בצל מאבקים: רשמים ורשימות, עקד 1990. עמ' 176
↑  תל אביב:הצגת הבכורה של "הבימה", דואר היום, 13 בפברואר 1931
↑  העולם במה וכל הנשים גברים, "העולם הזה", גיליון 2047 מ-26 בנובמבר 1976, עמוד 39
↑  תמי לוביץ, מחסור מסוים בשעות שינה, חדשות, 21 בנובמבר 1990
↑  מיכל בעדני בן-שישו, הלילה ה-12: מחזמר מסחרי בעליל, באתר הארץ, 4 בינואר 2009
↑  מיכאל הנדלזלץ, לילה לא רומנטי, באתר הארץ, 8 במרץ 2011
איתן בר־יוסף, עכבר העיר, רומיאו השנים עשר: שייקספיר כובש את התיאטרון הישראלי, באתר הארץ, 22 במרץ 2011
↑  עמוד ההצגה באתר הבמה=
| מחזותיו של ויליאם שייקספיר |
| --- | --- | --- |
| טרגדיות | טיטוס אנדרוניקוס • רומיאו ויוליה • יוליוס קיסר • המלט • מקבת' • אותלו • המלך ליר • אנטוניוס וקלאופטרה • קוריולנוס • טימון איש אתונה |  |
| קומדיות | קומדיה של טעויות • שני אדונים מוורונה • אילוף הסוררת • עמל אהבה לשווא • חלום ליל קיץ • הסוחר מוונציה • מהומה רבה על לא דבר • כטוב בעיניכם • הלילה השנים עשר • נשות וינדזור העליזות • טרוילוס וקרסידה • סוף טוב הכול טוב • מידה כנגד מידה • שני שארים אצילים |  |
| רומנסות | פריקלס • סימבלין • אגדת חורף • הסערה |  |
| מחזות היסטוריים | המלך ג'ון • ריצ'רד השני • הנרי הרביעי, חלק ראשון • הנרי הרביעי, חלק שני • הנרי החמישי • הנרי השישי, חלק ראשון • הנרי השישי, חלק שני • הנרי השישי, חלק שלישי • ריצ'רד השלישי • הנרי השמיני |  |
| מחזות אבודים | עמל אהבה לא לשווא (אנ') • קרדניו (אנ') |  |
| בכל קבוצה מסודרים המחזות לפי סדר כתיבתם המקובל (פרט למחזות ההיסטוריים המסודרים לפי סדר התרחשות כרונולוגי) | בכל קבוצה מסודרים המחזות לפי סדר כתיבתם המקובל (פרט למחזות ההיסטוריים המסודרים לפי סדר התרחשות כרונולוגי) |  |
| --- | --- |
בקרת זהויות :  NLI: 987007520680405171  BnF: cb120735705 (data)  GND: 4316770-6  LCCN: n83311502  MusicBrainz work: 77bb35b4-388c-4f6f-bd02-b90eefc4ad5e  SUDOC: 02902269X  VIAF: 316392393   WorldCat (עם VIAF): 316392393
טל אשור

| --- | --- |

מפקד החטיבה הדרומית באוגדת עזה, אל"ם טל אשור, יוני 2021
 לידה:  4 בנובמבר 1983 (בן 41) ישראל ישראל
 מדינה:  ישראל 
 השתייכות:   צבא הגנה לישראל
 תקופת הפעילות:  מ-2001
 דרגה:    אלוף-משנה
 תפקידים בשירות
 מפקד יחידת רימון  מפקד גדוד רותם  מפקד בא"ח גבעתי  מפקד החטיבה הדרומית ברצועת עזה  מפקד המרכז לאימונים באש במל"י  מפקד החטיבה הדרומית ברצועת עזה  מפקד היחידה הרב-ממדית
 פעולות ומבצעים
 האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מלחמת חרבות ברזל
 
טל אשור (נולד ב-4 בנובמבר 1983) הוא קצין בצה"ל בדרגת אלוף-משנה, מפקד היחידה הרב-ממדית. קודם לכן היה מפקד החטיבה הדרומית ברצועת עזה, מפקד המרכז לאימונים באש במל"י, מפקד בא"ח גבעתי ומפקד גדוד רותם.
ביוגרפיה

אשור התגייס לצה"ל בשנת 2001, והתנדב ליחידת שלדג. לאחר מסלול הכשרה שירת כלוחם ביחידה. בסיום קורס קציני חי"ר עבר לחטיבת גבעתי, ומונה למפקד מחלקת הסיור של הפלוגה המסייעת בגדוד רותם. לאחר מכן שירת כסגן מפקד הפלוגה המסייעת. בהמשך מונה למפקד פלוגת החוד בגדוד שקד. לאחר מכן מונה לסגן מפקד גדוד צבר בין השנים 2012–2013.
בשנת 2013 מונה למפקד יחידת רימון, והוביל את היחידה בלחימה בין היתר במבצע צוק איתן. במהלך המבצע, חיסלה היחידה בפיקודו כ-50 מחבלים, איתרה עשרות פירי מנהרות. בנוסף, אספה היחידה מודיעין בעל ערך רב, חשפה אמל"ח, ופעלה לחיסול קיני טרור ואיתור מנהרות בח'ירבת אח'זעה, ח'אן יונס ורפיח. על לחימת היחידה בפיקודו במבצע, העניק לה מפקד פיקוד הדרום, סמי תורג'מן צל"ש יחידתי ב-24 בפברואר 2015. בשנת 2015 סיים את תפקידו ויצא ללימודים בפו"ם.
ב-14 בספטמבר 2016 הועלה לדרגת סא"ל ומונה למפקד גדוד רותם, ושימש בתפקיד עד 28 ביוני 2018. ב-23 ביולי 2018 מונה למפקד בא"ח גבעתי, תפקיד אותו מילא עד 13 במאי 2020. ב-7 ביוני 2020 הועלה לדרגת אל"ם ומונה למפקד החטיבה הדרומית ברצועת עזה, ב-29 במאי 2022 סיים את תפקידו ויצא ללימודים בחו"ל. בשנת 2023 מונה למפקד המרכז לאימונים באש במל"י.
בעת מלחמת חרבות ברזל חזר לפקד על החטיבה הדרומית לאחר שהמח"ט, אלוף-משנה אסף חממי, נהרג במתקפת הפתע ב-7 באוקטובר 2023, וכיהן בתפקיד עד 18 בספטמבר 2024. במרץ 2024 פורסם כי אשור עתיד לפקד על היחידה הרב-ממדית שמפקדה, אלוף-משנה רועי לוי, נהרג גם הוא בקרבות אותו היום.
חיים אישיים

אשור בעל תואר ראשון במנהל עסקים מהמרכז הבינתחומי הרצליה ותואר שני במדעי המדינה וביטחון מאוניברסיטת חיפה. ובנוסף תואר שני בביטחון לאומי מה- NDU בוושינגטון.